МОТИВИ
към проект на Инструкция за изменение и допълнение на Инструкция № И-4 на министъра на отбраната от 28.09.2020 г. за пропускателния режим в сградите на Министерството на отбраната

С проекта на Инструкция се правят следните промени и изменения:
1. Термини в чл. 26 и чл. 28 на инструкция са синхронизирани с изискванията на Закона за защита на класифицираната информация и отпадане на сертификатите за достъп до класифицирана информация на НАТО и ЕС. Поради това и режимът на съгласуване се обвързва именно с притежаването на разрешение за достъп до класифицираната информация. Промяната се наложи и предвид факта, че не винаги е възможно физическото отделяне на различните зони за сигурност в сградите, което би позволило по-голяма гъвкавост при осъществяването на контрола на достъп.
2. Предвидено е отстраняване на несъответствието в Приложение 14, както и облекчение на служителите от двете сгради при съгласуване на заявките за посещения, като се въвеждат нови приложения – Приложение 14А към чл. 27 и Приложение 14Б към чл. 28 и тяхното попълване и съгласуване с компетентните и заинтересовани структури. Промяната се наложи и предвид факта, че ежедневно в сградите се налага незабавно посещение на чуждестранни граждани с дипломатически статут.
